**DĖL PRITARIMO APKLAUSAI ORGANIZUOTI**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 47 straipsnio 1 dalimi, 50 straipsnio 4 dalimi, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2023 m. kovo 31 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“, X skyriaus 267 punkto 267.1., 267.2 papunkčiais ir Rokiškio rajono savivaldybės mero 2023 m. balandžio 26 d. potvarkiu Nr. MV-37 „Dėl vietos gyventojų apklausos paskelbimo iniciatyvos teisės įgyvendinimo“ savivaldybės taryba nusprendžia:

Pritarti vietos gyventojų apklausai dėl Rokiškio rajono savivaldybės teritorijoje esančių gyvenamųjų vietovių ribų nustatymo pagal valstybės įmonės Žemės ūkio duomenų centro parengtus gyvenamųjų vietovių teritorijų ribų nustatymo planus (Juodupės sen., Jūžintų sen., Kamajų sen., Kazliškio sen., Kriaunų sen., Obelių sen., Pandėlio sen., Panemunėlio sen., Rokiškio kaimiškosios sen.).

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Ingrida Trumpaitė

**SPRENDIMO PROJEKTO**

**„DĖL PRITARIMO APKLAUSAI ORGANIZUOTI“**

**AIŠKINAMASIS RAŠTAS**

2023 m. gegužės 9 d.

Projekto rengėjas – Ingrida Trumpaitė, Architektūros ir paveldosaugos skyriaus vedėjo pavaduotoja.

Pranešėjas komitetų ir Tarybos posėdžiuose – Ingrida Trumpaitė, Architektūros ir paveldosaugos skyriaus vedėjo pavaduotoja.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pritarti vietos gyventojų apklausai dėl Rokiškio rajono savivaldybės teritorijoje esančių gyvenamųjų vietovių ribų nustatymo pagal valstybės įmonės Žemės ūkio duomenų centro parengtus gyvenamųjų vietovių teritorijų ribų nustatymo planus (Juodupės sen., Jūžintų sen., Kamajų sen., Kazliškio sen., Kriaunų sen., Obelių sen., Pandėlio sen., Panemunėlio sen., Rokiškio kaimiškosios sen.). |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 47 str. 1 d. nustato, kad apklausai gali būti teikiami klausimai, kuriuos savivaldybė sprendžia atlikdama savarankiškąsias funkcijas. Savivaldybės taryba gali nustatyti klausimus, kuriems spręsti turi būti organizuojamos apklausos., 50 straipsnio 4 dalimis nustato, kad apklausos paskelbimo iniciatyvos teisė priklauso savivaldybės gyventojams, savivaldybės tarybai, merui ir seniūnui., Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2023 m. kovo 31 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“, X skyriaus 267 punkto 267.1., 267.2 |
| 3. | Laukiami rezultatais | Vietos gyventojų apklausos dėl Rokiškio rajono savivaldybės teritorijoje esančių gyvenamųjų vietovių ribų nustatymo pagal valstybės įmonės Žemės ūkio duomenų centro parengtus gyvenamųjų vietovių teritorijų ribų nustatymo planus organizavimas ir įgyvendinimas. |
| 4.  | Lėšų poreikis ir šaltiniai | Sprendimo įgyvendinimui lėšos nereikalingos. |
| 5.  | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |